बलूचिस्तान ने कहाः इंशाअल्हाल जल्द भारत के साथ मनाएंगे आजादी का जश्न आपकों बता दें कि आजादी के समय से ही बलूचिस्तान पाकिस्तान से अलग होना चाहता था, बलूचिस्तान के लोगों का संघर्ष कई मायनों में पाकिस्तान के इतिहास का सबसे लंबा नागरिक युद्ध माना जाता है

Inshallah soon we will celebrate India's and Balochistan's independence day together.Jai Hind: Ashraf Sherjan,Baloch Republican Party — ANI (@ANI_news) August 15, 2016

Want to thank PM Modi for highlighting the Balochistan issue internationally: Ashraf Sherjan,Baloch Republican Party pic.twitter.com/3b2EXElD1o — ANI (@ANI_news) August 15, 2016

नई दिल्ली। प्रधानमंत्री मोदी ने भारत की आजादी की 70वीं वर्षगांठ पर राष्ट्र को संबोधित करते हुए बलूचिस्तान का जिक्र भी किया। पाक का नाम लिए बिना ही PM ने आतंकवाद का जिक्र कर दुनिया से भारत और पाकिस्तान के बीच का बुनियादी अंतर साफ देखने की अपील की। अपने भाषण में बलूचिस्तान का मुद्दा शामिल करने के लिए अब सीमा पार पाकिस्तान से PM को धन्यवाद कहा गया है। बलूच रिपब्लिकन पार्टी के सदस्य अशरफ शेरजान ने कहा कि बलूचिस्तान के मुद्दे को अंतरराष्ट्रीय स्तर पर यूं सामने लाने के लिए हम PM मोदी को शुक्रिया कहना चाहते हैं।अशरफ ने आगे कहा कि इंशाअल्लाह, हम जल्द ही भारत और बलूचिस्तान की आजादी का जश्न साथ मनाएंगे। जय हिंद। मालूम हो कि आजादी के समय से ही बलूचिस्तान पाकिस्तान से अलग होना चाहता था। बलूचिस्तान के लोगों का संघर्ष कई मायनों में पाकिस्तान के इतिहास का सबसे लंबा नागरिक युद्ध माना जाता है। यह क्षेत्र पाक के सबसे हिंसा प्रभावित इलाकों में से है।अशरफ के अलावा बलूच रिपब्लिकन पार्टी के संस्थापक नेता रहमदाग बुगती ने एक बार फिर पीएम मोदी का शुक्रिया जताया है। जिनेवा से संदेश देते हुए बुगती ने मोदी के भाषण की तारीफ की है जिसमें उन्होंने बलूचिस्तान का जिक्र किया गया था। उन्होंने भारतीय मीडिया का भी शुक्रिया अदा किया।बुगती ने कहा कि हाल में दिया गया भारतीय प्रधानमंत्री का बयान प्रेरित करने वाला है। मैं प्रधानमंत्री का शुक्रिया जताता हूं। मैं भारतीय मीडिया का भी शुक्रिया जताना चाहता हूं जिसने इसमें दिलचस्पी दिखाई। लेकिन भारत की प्रतिक्रिया थोड़े वक्त के लिए नहीं होनी चाहिए, ये भारत की विदेश नीति का गंभीर हिस्सा होना चाहिए।साल 2000 के बाद से तो यहां हिंसा की स्थिति और भी गंभीर हो गई है। एक ओर जहां पाकिस्तान सरकार और सेना खुद को इस हिंसा के लिए जिम्मेदार मानने से आरोपों से इनकार करती है, वही बलूचिस्तान में बेहद खराब हालात बने हुए हैं। आंकड़ों की मानें, तो यहां लापता लोगों की संख्या कई हजार तक है।अतीत में भारतीय मीडिया का रुख अच्छा नहीं रहा है। कितने भारतीय जानते हैं कि बलोच लोग सेकुलर राष्ट्र और सभी देशों का सम्मान करने में रुचि रखते हैं। कितने लोग जानते हैं कि बलूचिस्तान के हर हिस्से में मिलिटरी ऑपरेशन चल रहा है। अकबर बुगती को कितने लोग जानते हैं। अकबर बुगती का बलूचिस्तान में वही स्थान है जो स्थान महात्मा गांधी का भारत में है।भारत सरकार और मीडिया का रुख से बेहद प्रेरित करने वाला है। मुझे उम्मीद है ये जारी रहेगा। मैं उन सभी का शुक्रिया करना चाहता हूं जिन्होंने बलूचिस्तान के लिए समर्थन किया है।साथ ही बुगती ने भारतीय फिल्म स्टार्स से भी लगाव जताया। उन्होंने कहा कि मैं शाहरुख खान और अमिताभ बच्चन का बहुत बड़ा फैन हूं। मैं उनसे बलूचिस्तान पर फिल्म बनाने की गुजारिश करता हूं। मुझे पूरा विश्वास है कि अमिताभ बच्चन मेरे दादा का रोल बेहतरीन तरीके से अदा करेंगे।आपको बता दें कि मोदी सरकार ने कई मौकों पर बलूचिस्तान को लेकर पाकिस्तान पर निशाना साधा है। लंबे समय से पाकिस्तान भी भारत पर बलूचिस्तान में अस्थिरता पैदा करने की कोशिश करने का आरोप लगाता आया है। भारत बार-बार कहता आया है कि पाकिस्तान को अस्थिर करने में ना तो उसकी कोई भूमिका है और ना ही कोई फायदा ही है।साल 2009 में तत्कालीन प्रधानमंत्री मनमोहन सिंह और उनके पाकिस्तानी समकक्ष युसूफ रजा गिलानी के बीच मिस्र में हुई बैठक के दौरान पहली बार इस तरह की उच्च स्तरीय वार्ता में बलूचिस्तान का जिक्र किया गया था। वहीं मोदी सरकार अब तक कई बार बलूचिस्तान का मुद्दा उठा चुकी है। जानकारों का मानना है कि PM द्वारा 15 अगस्त के खास मौके पर अपने भाषण में बलूचिस्तान, गिलगित और PoK को शामिल करना भारत के नजरिए से बेहद मजबूत कदम है। बार-बार कश्मीर मौके को अंतरराष्ट्रीय स्तर पर उछालकर भारत की स्थिति कमजोर करने की कोशिश कर रहे पाकिस्तान के लिए यह बड़ा झटका होगा।